
PARLAMENTUL  ROMÂNIEI
CAMERA DEPUTAŢILOR
	COMISIA JURIDICĂ, DE  DISCIPLINĂ  ŞI IMUNITĂŢI
	           Bucureşti, 18 septembrie  2013
           Nr.    PL- x 282/2013


RAPORT

asupra proiectului de Lege pentru modificarea Legii nr. 304/2004 privind organizarea judiciară

În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere, în fond, în procedură de urgenţă, cu proiectul de Lege pentru modificarea Legii nr. 304/2004 privind organizarea judiciară,  trimis cu adresa nr. PL-x 282 din 17 septembrie 2013 şi  înregistrat cu nr. 4c-11/998 din 18 septembrie 2013.
Potrivit prevederilor art. 75 din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat, Camera  Deputaţilor este prima Cameră sesizată.
Proiectul de lege  are ca obiect de reglementare modificarea Legii nr. 304/2004 privind organizarea judiciară în sensul introducerii în cuprinsul legii a tribunalelor specializate, înfiinţarea acestor tribunale specializate fiind o prioritate în vederea asigurării premiselor desfăşurării unui act de justiţie rapid şi eficient.

Consiliul Legislativ, prin avizul nr. 960 din 11 septembrie 2013, a avizat favorabil, cu observaţii şi propuneri,  iniţiativa legislativă.

 În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat proiectul de lege, expunerea de motive şi  avizul Consiliului Legislativ în şedinţa din 18 septembrie 2013.

La lucrările Comisiei juridice, de disciplină şi imunităţi a participat, în calitate de invitat, domnul Aurel Moţiu, secretar de stat în Ministerul Justiţiei. 
            La dezbateri au fost prezenţi 23 deputaţi, din totalul de 26 membri ai Comisiei juridice, de disciplină şi imunităţi.
 
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor adoptarea proiectului de Lege pentru modificarea Legii nr. 304/2004 privind organizarea judiciară, în forma prezentată de iniţiator.
              În raport cu obiectul şi conţinutul reglementării, proiectul de lege face parte din categoria legilor organice.
PREŞEDINTE,                                         SECRETAR,
            Bogdan Liviu CIUCĂ                       Theodor Cătălin NICOLESCU
Consilier parlamentar, Paul Şerban

